kardosdrur/scandi-wiki huggingface dataset:
Motorbåd

En motorbåd er betegnelsen for en båd, der sejler ved hjælp af motor; fx dampdrevet, dieseldrevet eller benzindrevet, til forskel fra robåd og sejlbåd. 

Betegnelsen motorbåd bruges typisk for lystbåd af "mellemstor" størrelse, større end jolle/speedbåd og mindre end en yacht. En motorbåd er typisk overdækket med kahyt og cockpit modsat en jolle og speedbåd som typisk er åben. Mindre motorbåde kaldes ofte kabinebåde.

En speedbåd er en let hurtig motorbåd.

De dampdrevne motorer kom for alvor i brug omkring 1850, i fiskeri først omkring 1900-tallet. Motorbåde kom i brug som lystbåde og til hobby- og fritidsfiskere fra 1930-tallet og er stadig populære. Før påhængsmotoren blev almindelig, var «motorbåd» i mange år typisk ensbetydende med en båd som denne.

I dag skelner man mellem indenbordsmotorer og påhængsmotor. Videre kan det skelnes mellem motorer som drives med diesel og med benzin. I de sidste år markedsføres udenbordsmotorer både som 2- og 4-taktere.

Se også
 Motorskib

Både
Konsonans

Indenfor musikteori er en konsonans (Latin com-, "med" + sonare, "at lyde") en harmoni, en akkord eller et interval der betragtes som stabilt, i modsætning til en dissonans  (Latin dis-, "adskilt" + sonare, "at lyde"), der betragtes som ustabil (eller midlertidig). Den strengeste definition af konsonans kan være kun de lyde som fornemmes velklingende, mens den generelle definition omfatter lyde som bruges frit.

Musik
Musikteori
Ildsluger

En ildsluger er en entertainer, ofte en gadekunstner eller en del af et sideshow. Personen placerer flammende objekter i sin mund og slukker dem. De praktiserer også at kontrollere og flytte flammen.

Kunst
Stillingsbetegnelser
Compendium of Chemical Terminology

The Compendium of Chemical Terminology er en bog udgivet af International Union of Pure and Applied Chemistry (IUPAC), der indeholder internationalt anerkendte definitioner af udtryk i kemi. Arbejdet med den første udgave blev indledt af Victor Gold, dermed sit uformelle navn, Gold Book.

Den første udgave blev offentliggjort i 1987 () og den anden udgave (), redigeret af A.D. McNaught og A. Wilkinson, blev offentliggjort i 1997. En lidt udvidet udgave af Gold Book er også frit søgbart online. Oversættelser er blevet offentliggjort på fransk, spansk og polsk.

Se også 

 Gummibibelen

Kemibøger
Internationale organisationer
Camp (kunst)

Camp er en æstetisk følsomhed hvori noget er appellerende på grund af dets dårlige smag og ironiske værdi. Begrebet er tæt forbundet med kitsch. Da brugen af ordet kom frem i 1909 beskrev det: pralende, overdreven, affekteret, teatralsk og kvindagtig opførsel, og ved midten af 1970'erne omfattede definitionen: banalitet, middelmådighed og overdrivelse så ekstrem at det har en perverst sofistikeret tiltrækning.

Referencer 

Kunst
Stilperioder
Nedsættende udtryk
Sæd (bebyggelse)

Sæd er en lille landsby i Sønderjylland lidt nord for grænsen til Tyskland med 181 indbyggere (pr. 2007) . Sæd ligger omkring 2 km syd for Tønder og 1 km nord for den dansk-tyske grænse. Den er beliggende i Ubjerg Sogn i Tønder Kommune og tilhører Region Syddanmark.

Kilder 

Lokaliteter i Tønder Kommune
Skijøring

Skijøring er en sportsgren, hvor deltagerne står på ski efter en hest, bil eller andet (ikke ulig vandskisport, blot på land). Ved vinter-OL 1928 var sporten med som opvisningsdisciplin.

Skisport
Vinter-OL 1928
Skiløb
Windows on the World

Windows on the World var en kendt restaurant på etage 106 og 107 i World Trade Centers nordlige tårn, det var én af New Yorks mest berømte restauranter, og også byens højst-beliggende restaurant. Restauranten var 4.600 kvadratmeter og udviklet af restauratør Joe Baum og oprindeligt designet af Warren Platner. Den var velbesøgt af turister og blev brugt til forskellige arrangementer såsom bryllupper eller lignende. Det var også frokostrestaurant for dem, der arbejdede i World Trade Center.

Restauranten beskæftigede 450 medarbejdere. På toppen af det nordlige tårn var der også to andre spise- og drikkesteder placeret, det ene var "Hors d'Oeuvrerie" (som tilbød dansk smørrebrød i løbet af dagen og sushi om aften) og "Cellar in the Sky" (som var en lille vinbar). I år 2000 havde restauranten haft indtægter på 37 millioner dollars og var dermed den mest indtjenende restaurant i USA.

Windows on the World åbnede i 1976, men lukkede for en periode efter bombeangrebet i 1993 frem til 1996. Restauranten blev ødelagt, da det nordlige tårn kollapsede under terrorangrebet den 11. september 2001. På tidspunktet for angrebet var der 72 ansatte i restauranten, 16 medarbejdere fra Incisive Media-Risk Waters Group og 76 andre gæster. Alle de tilstedeværende i restauranten døde enten af røgforgiftning, hoppede eller faldt ud af vinduerne eller da tårnet kollapsede 102 minutter senere. Det menes, at The Falling Man, et berømt fotografi af en mand klædt i hvidt falder hovedkulds den 11. september, var en ansat i Windows on the World, men identiteten er aldrig blevet bekræftet.

Referencer

Eksterne henvisninger 
 Windows on the World, New York's Sky-High Restaurant 

Etableret i 1976
Ophørt i 2001
Terrorangrebet 11. september 2001
New Yorks historie
World Trade Center
Restauranter i USA
Tidligere virksomheder
Horna

Horna er et finsk black metal-band, dannet i 1993. Guitaristen Shatraug er det eneste permanente medlem.

Medlemmer 
 Spellgoth – vokal
 Shatraug – guitar, vokal
 Infection – guitar, bas
 Qraken – bas
 Vainaja – trommer

Tidligere medlemmer

Vokalister 
 Nazgul von Armageddon
 Corvus

Guitarister 
 Moredhel
 A.T. Otava
 Saturnus

Bassister 
 Skratt
 Thanatos
 Vrasjarn

Trommer 
 Gorthaur
 Lord Sargofagian

Diskografi

Studiealbum 
 1998: Kohti Yhdeksän Nousua
 1999: Haudankylmyyden Mailla
 2001: Sudentaival
 2005: Envaatnags Eflos Solf Esgantaavne
 2006: Ääniä Yössä
 2007: Sotahuuto
 2008: Sanojesi Äärelle
 2013: Askel lähempänä Saatanaa
 2015: Hengen tulet

Ep'er 
 1999: Perimä Vihassa Ja Verikostossa
 1999: Sota
 2002: Korpin Hetki
 2002: Risti Ja Ruoska
 2003: Viha Ja Viikate
 2004: Talismaani
 2004: Vuohipaimen
 2007: Pimeyden Hehku
 2009: Herran Edessä
 2011: Adventus Satanae
 2018: Kuolleiden kuu

Livealbum 
 2004: Black Metal Warfare
 2009: Vihan Tiellä
 2016: Live Armageddon 1999–2000

Demoer 
 1995: Varjoissa
 1996: Kristuksentappo Treenit
 1997: Hiidentorni

Opsamlingsalbum 
 2000: Hiidentorni / Kohti Yhdeksän Nousua Perimä / Vihassa Ja Verikostossa / Ordo Regnum Sathanas
 2004: Ordo Regnum Sathanas
 2006: Kun Synkkä Ikuisuus Avautuu
 2009: Musta Kaipuu
 2018: Kasteessa kirottu

Referencer

Eksterne henvisninger 

 
 

Black metal-grupper
Metalgrupper fra Finland
Musikgrupper fra 1993
Top of the World

Top of the World Trade Center Observatories var en populær turistattraktion på 107. etage i World Trade Center's sydlige tårn i Lower Manhattan, New York. De besøgende var forpligtet til at købe billetter til at få adgang.

Det blev ødelagt sammen med resten af World Trade Center, under angrebene den 11. september 2001.

Ophørt i 2001
Terrorangrebet 11. september 2001
New Yorks historie
World Trade Center

en:World Trade Center#Top of the World observation deck
Ian Carmichael

Ian Carmichael (18. juni 1920 i Kingston upon Hull, Yorkshire – 5. februar 2010 i Esk Valley, North Yorkshire) var en britisk skuespiller.

Han fik sin debut i 1939 som robot i serien R.U.R. Sidenhen blev han populær i en del revyer, før han fik sin filmdebut i 1948 med dramaet Bond Street. I løbet af 1960'erne og 1970'erne, var han en stor succes på tv, ikke mindst i Bachelor Father.

Han medvirkede i 1966 i den danske film Ih, du forbarmende.

Han spillede Lord Peter Wimsey i filmatiseringer af Dorothy L. Sayers bøger om samme gentleman.

Han medvirkede i den engleske TV serie Landsbyhospitalet, hvor han spillede hospitalsadministrator.
 
Carmichael døde den 12. februar 2010 efter kort tids sygdom.

Filmografi 
 Bond Street (1948)
 Trottie True (1949)
 Dear Mr. Prohack (1949)
 Ghost Ship (1952)
 Time Gentlemen Please (1952)
 Miss Robin Hood (1952)
 Meet Mr. Lucifer (1953)
 Betrayed (1954)
 The Colditz Story (1955)
 Storm Over the Nile (1955)
 Simon and Laura (1955)
 Private's Progress (1956)
 Lucky Jim (1957)
 Brothers in Law (1957)
 Happy is the Bride (1958)
 The Big Money (1958)
 Left Right and Centre (1959)
 I'm All Right Jack (1959)
 School for Scoundrels (1960)
 Light Up the Sky! (1960)
 Double Bunk (1961)
 The Amorous Prawn (1962)
 Heavens Above! (1963)
 Hide and Seek (1963)
 Ih, du forbarmende (1966)
 Smashing Time (1967)
 The Magnificent Seven Deadly Sins (1971)
 From Beyond the Grave (1973)
 The Nine Tailors (1973)
 The Lady Vanishes (1979)
 The Wind in the Willow (1983)
 Diamond Skulls (1989)

Eksterne henvisninger 
 

Teaterskuespillere fra England
Skuespillere fra England
Filmskuespillere fra England
Personer fra Kingston upon Hull
Karlsrudtangen naturvernreservat

Karlsrudtangen naturreservat er et naturreservat i Ringerike kommune, Viken fylke i Norge. Naturreservatet, der har et areal 0,87 km², ligger i  Nordfjorden, der er den nordvestlige arm af søen Tyrifjorden, med floden Sognas udløb og delta; Det  har status som ramsarområde, som en del af Nordre Tyrifjorden våtmarkssystem, på grund af sin betydning for trækfugle.

Reservatet blev oprettet 28. juni 1985 for at bevare et rigt vådområde, som er del af et større system af vådområder. 

Vegetationen består af strandeng med græs, star og padderok, samt partier med kratvegetation. På ydersiden går strandengene gradvis over i sand/mudderbund med frodig vandplantevegetation. Har særlig betydning som trækrasteplads for svømmefugle, som der påvist  61 forskellige arter af.

Kilde 

 miljostatus.no

Ramsarområder i Norge
Naturreservater i Norge
Vikens geografi
Etableret i 1985
Carlsens Kvarter

Carlsens Kvarter er et værtshus beliggende i Odense.

Værtshuset blev etableret af Henning Carlsen i januar 1972 i lokaler, der tidligere husede Albani Apotek. Det originale loft i loft i opalglas er bevaret. Siden 1991 har stedet været ejet af Benny Weble.

Carlsens Kvarter er kendt blandt ølkendere for sit store udvalg af danske og udenlandske specialøl, bl.a. belgiske trappistøl, som man har haft egen import af siden 1997. I 1998 holdt foreningen Danske Ølentusiaster sin stiftende generalforsamling på stedet.

Etableret i 1972
Øl- og vinstuer
Bygninger, konstruktioner og anlæg i Odense
Kultur i Odense
Philippe Petit

Philippe Petit (født 13. august 1949) er en fransk wirekunstner, der blev kendt for at gå på line mellem tårnene i World Trade Center i New York den 7. august 1974.

Den 7. august 1974, lidt efter klokken 7:15, gik han ud fra sydtårnet på en stålwire. Han gik på line i 45 minutter, i alt otte ture mellem tårnene.

Da han blev set af vidner på stedet, blev havnemyndighedens politi tilkaldt for at tage ham i forvaring.

Hans ven advarede ham om at en politihelikopter ville komme for at tage ham af wiren, medmindre han slap. Regnen var begyndt at falde, og Philippe Petit besluttede sig for at han havde taget en for stor risiko, så han besluttede sig for at stoppe. Da han trådte af wiren ventede politiet på ham på det sydlige tårn, hvorefter han blev anholdt. Politiet satte ham i håndjern og skubbede ham groft ned af trapperne. Hvilket han senere beskrev som den farligste del af sit stunt. Om optrinnet er der lavet dokumentarfilm, Man on Wire, og i 2015-filmen The Walk, instrueret af Robert Zemeckis, hvor skuespilleren Joseph Gordon-Levitt spiller Philippe.

Hans dristige præstationer skabte overskrifter over hele verden. Da han blev spurgt, hvorfor han gjorde det, svarede han: "Når jeg ser tre appelsiner, jonglerer jeg, når jeg ser to tårne, går jeg."

Referencer

Eksterne henvisninger 

Personer fra Frankrig
Personer fra Paris
World Trade Center
Jens Thomas Arnfred

Jens Thomas Arnfred (født 22. februar 1947 på Frederiksberg) er en dansk arkitekt og debattør, der er en af partnerne i Tegnestuen Vandkunsten, som han var medgrundlægger af. Vandkunsten var blandt kritikerne af modernismens fremmedgørende montagebyggeri og var pionerer inden for tæt-lav-bebyggelser med bedre nærmiljøer og nye boformer, herunder særligt bofællesskaber.

Arnfred er søn af arkitekt, professor Tyge Arnfred og lærer Annegrete Egeskjold. Han blev student 1966 fra Statens Studenterkursus og gik på Kunstakademiets Arkitektskole 1967-70. Han var medlem af musikgruppen Kajs Camping 1967-73 og af teatergruppen Comedievognen 1966-69. 

Han har været censor ved Kunstakademiets Arkitektskole 1981, professor i byggnadsplanering ved Chalmers Tekniska Högskola, Göteborg 1986, professor i bygningskunst ved Kunstakademiets Arkitektskole 1995 og gæsteprofessor i Tuns, Halifax, Canada 1985 samt University of Valparaiso, Chile 2002. Han optræder i arkitekturdebatten og har bl.a. udarbejdet projekter for fornyelse af Christiania, som han også har været rådgiver for.

Jens Thomas Arnfred forlod i 2015 partnerkredsen i Tegnestuen Vandkunsten og grundlagde Tegnestuen Kanalen i København.

Kilder 
 Jørgen Sestoft, "Jens Thomas Arnfred", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 Statens Kunstfond: Jens Thomas Arnfred 
 Tegnestuen Vandkunsten
 Arkitektens egen hjemmeside 

Arkitekter fra Danmark
Debattører fra Danmark
Danskere i 1900-tallet
Danskere i 2000-tallet
Personer fra Frederiksberg
Modtagere af Eckersberg Medaillen
Personer i Kraks Blå Bog
Postmodernistiske arkitekter
Modernistiske arkitekter
Kunstnere på finansloven
Marinus Andersen

Alfred Marinus Andersen (19. april 1895 i Aalborg – 14. marts 1985) var en dansk arkitekt.

Marinus Andersen kom i tømrerlære 1909 (C.A. Jensen, Aalborg), blev tømrersvend 1914 og gik på Aalborg Tekniske Skole. Han blev derefter uddannet på Kunstakademiets Arkitektskole 1916-1925. Han var lærer i opmåling ved Akademiet 1924-1938 og drev egen tegnestue fra 1930. Han byggede ikke meget, men fik til gengæld stor betydning som opmåler, da han var en fremragende tegner. Samtidig var han en dygtig restaurator, og han fik en del opgaver med restaurering af kirker, hvor han gik nænsomt og historisk til værks. Han var på flere rejser, England 1921, Delfi i Grækenland ved École française d'Athènes opmålinger 1924 og 1932, Frankrig, Spanien og Italien 1926.

Andersen udstillede på Charlottenborg Forårsudstilling 1927. Samme år blev han gift 11. november i København med Gerda Julie Olsen (24. december 1898 i Hedehusene – 31. maj 1986), datter af teglværksejer, senere direktør, borgmester Adolf Frederik Olsen og Ida Vilhelmine Grüttner.

Værker 
 Villa, Gruts Allé, Hellerup (ca. 1930, sammen med Carl Neye)
 Om- og nybygning af Johs. Neye hovedafdeling, Vimmelskaftet, København (1930-31, sammen med Carl Neye)
 Etagebyggeri, Rosenvængets Allé 15, Østerbro (1931)
 Villa, Skovagervej 11, Ordrup (1934-37)
 Om- og tilbygninger i Gilbjerg Strandhuse ved Gilleleje (1941, sammen med Viggo Sten Møller)
 Feriebyer for Dansk Folkeferie i Karrebæksminde, Middelfart og Nykøbing Falster (alle 1940'erne)
 Nyt våbenhus til Dragør Kirke (1959)

Restaureringer 
 Rørby Kirke (1938-39, indvendigt istandsat og nyt stoleværk sammen med billedhugger Kaj Louis Jensen)
 Store Heddinge Kirke (1942-65)
 Sankt Bendts Kirke, Ringsted (1944-85)
 Vor Frue Kirke og Den gamle Latinskole, Kalundborg (1945-75)
 Orgel og stoleværk til Onsbjerg Kirke, Samsø (1945-52, sammen med billedhugger Inger Marie Jørgensen)
 Garnisonskirken, København (1950-62)
 Prædikestol i Kundby Kirke (1952, sammen med E.V. Jensen)
 Rudkøbing Kirke (1956)
 Stenløse Kirke (1956-57)
 Nykirke, Bornholm (ca. 1960)
 Indvendig restaurering af Ishøj Kirke (1959)
 Årby Kirke (1960'erne)

Projekter 
 Ombygning af Statens Museum for Kunst (ca. 1932, sammen med Leo Swane og Viggo Sten Møller)
 Restaurering af Herlufmagle Kirke (1951)
 Hvælv indbygget i Gentofte Kirke (1954, model i kirken)

Skriftlige arbejder 
 Opmålinger og tekst til "Det Chinesiske Lysthus", Frederiksberg Have (1922)
 Redaktion af Kliken (1924)
 bidrag til Dagbladet København (1926-28)
 jævnlige indlæg i Architekten og Nyt Tidsskrift for Kunstindustri.

Kilder 
 NN, "Marinus Andersen", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Leo K. Jensen, "Marinus Andersen", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Arkitekter fra Danmark
Danskere i 1900-tallet
Personer fra Aalborg
Ansatte ved Kunstakademiets Arkitektskole
Personer i Kraks Blå Bog (afdøde)
Talisker

Talisker er en skotsk single malt whisky, der fremstilles på øen Isle of Skye. Mærket har i mange år været blandt de mest kendte, men fik endnu et kommercielt løft, da standardproduktet (10 years Old) i 1988 blev markedsført som 1 af de 6 Classic Malts.

Smag 
Talisker er en letrøget whisky med en kraftig eftersmag. 10 års udgaven er ret mørk i farven, mens de ældre udgaver er gyldenbrune. 30 års udgaven er et specialprodukt, som kun aftappes i 2958 flasker årligt. Kendere kan fornemme mange forskellige smagsindtryk, bl.a. nævnes pære, mynte, og lyng.

Det anbefales, at drikke en Talisker tør

Prisniveau 
I Danmark har salgsprisen været ret stabil siden 2006 og er i maj 2015 ca. 500,- kr. for 75 centiliter af standardproduktet, på tilbud ses den annonceret helt ned til kr. 325.-.  Produktet kan købes i en række specialbutikker og i Irma og Super Best. De ældre udgaver er væsentligt dyrere, når de kan skaffes i Danmark

Litteratur 
 Thomas, Lars: Whiskybogen (2007), NNF/Arnold Busck

Noter

Eksterne henvisninger 
 www.taliskerwhisky.com
 Alternative Whisky Academy, Review of Talisker Page

Whisky fra Skotland
Etableret i 1831
Riobamba

Riobamba (egentlig San Pedro de Riobamba) er provinshovedstad i den ecuadorianske provins Chimborazo. Riobamba er også navnet på et stift. Byen er et regionalt center for landbruget og den har omkring 130 000 indbyggere (2005). 

Riobamba er beliggende i det centrale Sierra regionen 2.750 meter over havets overflade. Mindre end 30 km sydøst for vulkanen Chimborazo, der med sine 6 310 meter er det højeste bjerg i Ecuador. Det er omgivet af tre andre bjergtoppe over 5.000 meters højde, herunder vulkan Tungurahua.
 
Byen er grundlagt i 1534, da den gamle by længere mod vest blev udslettet af et jordskælv.

Byer i Ecuador
Etableret i 1534
Rise Pastorat (Ærø)

Rise Pastorat er beliggende på Ærø og er en del af Ærø Provsti, Fyens Stift, Ærø Kommune og Region Syddanmark.

Pastoratet er hjemmehørende Rise Sogn. Indtil 1766 var Marstal Sogn annex til Rise.
Pastoratets kirke er Rise Kirke.

Præstegården er opført i 1843, senest restaureret i 1981, med 10 værelser og opvarmes med olie og brænde. I forbindelse med præstegården er der en have på 1 ha. Til præstegården hører et jordtilliggende på 4 ha. Der er konfirmandlokale i præstegården.
Til embedet hører De gamles Hjem, sygehus og plejehjem i Ærøskøbing.

Sognepræster og kirkebogsførere 

 1961-1980 Kr I Jørgensen 
 1981-1995 B Skov-Nielsen 
 1995-1997 Hans J K D Østergaard 
 1997- Janet Cecilie Apel

Ekstern henvisning og kilde 
 Rise Pastorat

Pastorater i Folkekirken
Ærø
Glenlivet

The Glenlivet Distillery er et destilleri i Moray i Skotland i distriktet Speyside. Det er det ældste legale whiskydestilleri i Skotland, grundlagt i 1824. Glenlivet er opkøbt af franske Pernod Ricard. Produkterne er af typen skotsk single malt whisky, 

Destilleriet er en del af Scotland's Malt Whisky Trail.

Eksterne henvisninger 
 Official website
 Details on how to visit Glenlivet distillery 

Whisky fra Skotland
Etableret i 1824
Moray
Right Said Fred

Right Said Fred er en popgruppe fra Storbritannien. Gruppen blev dannet i 1989. Gruppens største hit er singlen "I'm Too Sexy" fra 1991.

Musikgrupper fra Storbritannien
Julian Plenti

Paul Julian Banks, bedre kendt som Julian Plenti er forsanger i det amerikanske rockband Interpol.

Musikere fra USA
Guillemots

Guillemots er en indie-rockgruppe fra Storbritannien. Gruppen blev i 2004 nomineret til en Brit Award.

Musikgrupper fra Storbritannien
Eddy Grant

Eddy Grant (født Edmond Montague Grant, 5. marts 1948) er en reggae-musiker fra Guyana. Grant er født i Guyana, men opvokset i London.

Eksterne henvisninger 
 

Musikere fra Guyana
Bjerrum (Sydslesvig)

Bjerrum (dansk), Bargum (dansk og tysk) eller Beergem (nordfrisisk) er en landsby og kommune beliggende syd for Læk på grænsen mellem marsk og gest. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i kommunefællesskab Midterste Nordfrisland (Amt Mittleres Nordfriesland). Bjerrum er sogneby i Bjerrum Sogn. Sognet lå i Nørre Gøs Herred (Bredsted Amt, Sønderjylland), da området tilhørte Danmark.

Geografi 
Øster Bjerrum er en spredt bebyggelse på den sandede gest, mens Vester Bjerrum er beliggende som klyngeby i marsklandet. Med under Øster Bjerrum hører også Bjerrumhede og Sønder Bjerrum. Landsbyens kirke er beliggende på en forhøjning ved Vester Bjerrum. Vest for Bjerrum Bjerg ligger kogerne Bjerrumkog og Langhorn Kog. Ved diget findes der to digesøer (kolk eller hvel), som opstod under stormfloder. Kommunen er landbrugspræget, og der ligger flere landbrugsbedrifter i nærområdet.

Kommunen består af Øster og Vester Bjerrum (Bargum), Bjerge (Barg), Bjerrumhede (Bargum Heide), Bøl (Bohle), Soholmbro (tysk Soholmbrück og nordfrisisk Såhulmbru) og Svinevad (Schwienewad). På kogens mellemdiger ligger nogle huse, der kaldes Bjerrumdige. Grænsen til Enge-Sande og Enge Sogn i nord dannes gennem Soholm Å.

Historie 
Bjerrum er første gang nævnt 1379. Stednavnet henføres som dativ pluralis til glda. biargh for bjerg, af beliggenheden ved en højdestrækning.

Kirken 
Kirken er en tårnløs bygning. Den har to smalle sidegange, men ingen gang i midten. Orgel og klokke mangler. I 1846 blev alter og prædikestol malet og nye vinduer blev indsat. Det er ukendt, hvornår kirken er blevet bygget., den var måske i begyndelsen kun et kapel. Kirken søges tidligere også af beboerne i Lilholm og Munkebøl, da de ellers havde dobbelt så lang vej til deres egne sognekirker i Breklum og Langhorn.

Galleri

Eksterne henvisninger 

 Bjerrum Kommune

Noter 

Byer i Kreis Nordfriesland
Byer i Slesvig-Holsten
Plymouth (Montserrat)

Plymouth er den nu forladte hovedstad på øen Montserrat. Byen blev forladt i 1997 efter vulkanudbrud, der begravede store dele af byen i vulkansk aske og mudder.

Byer i Caribien
Montserrat
Trelstrup

Trelstrup, Trelstorp (dansk), Drelsdorf (tysk) eller Trölstrup (nordfrisisk) er en landsby og kommune beliggende cirka 15 kilometer nord for Husum ved Øster Å på gesten (midtsletten) i det vestlige Sydslesvig. Til kommunen hører også Nørremark (Norderfeld), Østermark (Osterfeld), Morgenstjerne (Morgenstern) og Petersborg. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Midterste Nordfrisland kommunefællesskab (Amt Mittleres Nordfriesland). Trelstrup er sogneby i Trelstrup Sogn. Sognet lå i Nørre Gøs Herred (Flensborg Amt, Slesvig), da området tilhørte Danmark.

Trelstrup er første gang nævnt 1352. Stednavnet henviser til træl (oldnordisk: þræll). Den tidligere anvendte navn Trelstorp har senere udviklet sig til Trelstrup (på sønderjysk Trælstrup). På tysk blev navnet til Drelsdorf. Endelsen på -torp eller -trup henviser til at det er en datterby (udflytterby), hvis udflytning hang sammen med den større landbrugsproduktion. Trelstrup Kro (tysk Drelsdörper Krog) var i middelalderen en vigtig rasteplads ved hærvejen.

Nærmeste byer er blandt andet Borsbøl, Strukum, Almtrup, Bomsted, Bomstedmark, Norsted, Haslund, Kolkhede, Hjoldelund, Høgel og Folsted.

Litteratur 
 J.P. Trap: Statistisk-topografisk Beskrivelse af Hertugdømmet Slesvig, bind I-II; Kjøbenhavn 1864

Eksterne henvisninger 
 Trelstrup kommune

Noter 

Byer i Kreis Nordfriesland
Byer i Slesvig-Holsten